Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: Euroopan parlamentin ja neuvoston direktiivi lentoasemamaksuista Komission ehdotusta muuttava EY:n perustamissopimuksen 250 (2) artiklan nojalla /* KOM/2009/0086 lopull. - COD 2007/0013 */





[pic] | EUROOPAN YHTEISÖJEN KOMISSIO | Bryssel 18.2.2009 KOM(2009) 86 lopullinen 2007/0013 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI LENTOASEMAMAKSUISTA KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2007/0013 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan, joka koskee seuraavaa ehdotusta: EUROOPAN PARLAMENTIN JA NEUVOSTON DIREKTIIVI LENTOASEMAMAKSUISTA 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio esittää seuraavassa lausuntonsa parlamentin ehdottamista 31 tarkistuksesta. 2. Tausta Ehdotus toimitettiin Euroopan parlamentille ja neuvostolle (asiakirja KOM(2006) 820 lopullinen – 2007/0013COD): | 29. tammikuuta 2007 | Euroopan talous- ja sosiaalikomitea antoi lausuntonsa: | 26. syyskuuta 2007 | Alueiden komitea antoi lausuntonsa: | 10. lokakuuta 2007 | Euroopan parlamentti antoi lausuntonsa ensimmäisessä käsittelyssä: | 15. tammikuuta 2008 | Neuvoston poliittinen yhteisymmärrys vahvistettiin: | 7. huhtikuuta 2008 | Neuvoston yhteinen kanta vahvistettiin: | 23. kesäkuuta 2008 | Euroopan parlamentti antoi lausuntonsa toisessa käsittelyssä: | 23. lokakuuta 2008 | 3. Ehdotuksen tarkoitus Komission 24. tammikuuta 2007 antaman ehdotuksen tavoitteena on helpottaa lentoasemamaksuista neuvottelemista lentoasemien ja lentoyhtiöiden välillä. Ehdotukseen sisältyy maksujen perimismenettelyjä koskevia perustavanluonteisia sääntöjä. Säännöt pohjautuvat yleisesti hyväksyttyihin periaatteisiin, joihin jäsenvaltiot ovat jo sitoutuneet Kansainvälisen siviili-ilmailujärjestön neuvostossa. Ensimmäisen periaatteen tarkoituksena on varmistaa, että lentoasemat ja lentoyhtiöt käyvät maksuista säännöllisiä neuvotteluja, joissa kummatkin osapuolet voivat selittää ja tarkentaa näkemyksiään. Tavoitteena on, että lentoasemat ovat kuulleet lentoyhtiöitä ja tiedottaneet niille asiasta ennen lentoasemamaksuja koskevan päätöksen tekemistä. Toinen periaate liittyy lentoasemamaksujen taustalla olevien tietojen avoimuuteen. Näistä tiedoista on keskusteltava säännöllisesti. Kolmas periaate on syrjimättömyys lentoyhtiöiden välillä. Ehdotuksessa esitetään myös riippumattoman sääntelyviranomaisen perustamista jokaiseen jäsenvaltioon. Viranomainen valvoo maksujen perimistä ja varmistaa, että direktiivin säännöksiä noudatetaan. Viranomainen käsittelee myös osapuolten lentoasemamaksuista tekemät valitukset. 4. Komission lausunto Euroopan parlamentin tarkistuksista 4.1. Komission hyväksymät tarkistukset - Euroopan parlamentin tekemät tarkistukset 1, 4, 14, 8, 9, 10, 18 ja 27 selventävät tekstiä merkittävästi neuvoston yhteiseen kantaan verrattuna. - Tarkistukset 5, 6, 11, 12, 13, 16, 17, 20, 21, 22, 24, 25, 26, 28, 29, 30 ja 31 ovat monissa kysymyksissä hyvin lähellä komission alkuperäistä ehdotusta. Tämä koskee erityisesti nimiä ja määräaikoja. - Euroopan parlamentti on myös tehnyt kaksi tarkistusta, joilla selvennetään tiettyjä rahoitusnäkökohtia. Tarkistuksessa 7 johdanto-osaan lisätään uusi kappale, jonka mukaan lentoasemainfrastruktuurin etukäteisrahoitusta varten tulisi ottaa käyttöön suojatoimia. Tarkistuksessa 15 edellytetään puolestaan, että lentoasemat antavat tietoja viranomaisilta saadusta rahoituksesta. - Tarkistuksessa 19 lujitetaan syrjimättömyysperiaatetta. - Tarkistuksen 23 mukaan riippumattoman valvontaviranomaisen tehtävät voidaan delegoida muille valvontaviranomaisille. - Tarkistuksissa 2 ja 3 täsmennetään, minkä vuoksi kunkin jäsenvaltion suurimman lentoaseman on kuuluttava direktiivin soveltamisalaan. - Näistä syistä komissio voi hyväksyä kyseiset tarkistukset. - Tarkistukset vahvistavat myös toimielinten välisen sopimuksen. Neuvosto on jo lähettänyt parlamentille kirjeen, jossa se hyväksyy parlamentin tekemät tarkistukset. 5. Päätelmä Komissio muuttaa ehdotustaan edellä esitetyllä tavalla EY:n perustamissopimuksen 250 artiklan 2 kohdan nojalla.